水（《文苑英華》又有《柳》、《松》二首，《全唐詩》均作韓溉，應別出互見。）
作者：韓喜
朝代：唐

paragraphs: 方圓不定性空求（柔），東注滄溟早晚休。
高截碧塘長耿耿，遠飛青嶂更悠悠。
瀟湘月浸千年色，夢澤煙含萬古愁。
別有嶺頭鳴咽處，爲君分（更）作斷腸流。
（《文苑英華》一六三《地部》。
又《詩話總龜》二一《詠物門》引《續末流事詩》）（〖1〗《全唐詩》卷六七一唐彥謙有《逢韓喜》詩，知韓喜爲唐末人。
原列入「無世次」作者，今移此。
）。